《游东安五峰阁凛然亭》
宋代·程洵

穹林拥精庐，奇石林端起。玲珑蛟兔穴，编缀东方齿。

峨峨倚高寒，落落负壮伟。何人昔好事，诛薙发天閟。

杰阁冠其颠，幽亭踞其趾。五峰天际来，纵臾供燕几。

吾闻零陵郡，地蕴清淑气。法当产瑰奇，钟秀乃在此。

何当蜡吾屐，尽揽入胸次。融成九华诗，写作菱溪记。

却笑奇章公，班班刻名字。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。